Uppeldi og menntun - 16.02.2007 , Blaðsíða 162 162 HÁSKÓLAST IG IÐ Í L JÓS I HNATTVÆÐINGAR KHÍ , en eru ekki skiptinemar . Rannsóknin fjallar um samskipti og samvinnu nemenda og kennara , upplifun erlendu nemendanna af skólamenningu KHÍ , tækifæri nemenda til að nýta færni í öðrum tungumálum en íslensku í námi sínu við KHÍ og hindranir í námi vegna ónógrar íslenskukunnáttu . Greinin skiptist í eftirtalda meginþætti : Fyrst er fjallað um þróun háskóla í fjöl - menningarsamfélögum . Því næst er umfjöllun um fjölbreytta nemendahópa í háskól - um , með sérstakri áherslu á slíka hópa í kennaranámi , svo og vaxandi fjölbreytni nemendahópa í tveim háskólum á Íslandi . Í þriðja hluta greinarinnar er fjallað um niðurstöður rannsóknar á stöðu og reynslu erlendra nemenda við KHÍ , sem síðan eru ræddar í fræðilegu samhengi . Í lokaorðum koma fram ályktanir um þær umbætur sem höfundar telja að huga þurfi að í háskólum á Íslandi í ljósi samfélagsbreytinga . ÞRÓUN OG HLUTVERK HÁSKÓLA Í FJÖLMENNINGARSAMFÉLÖGUM Ýmsir fræðimenn hafa fjallað um þróun samfélaga víða um heim í átt til fjölmenn - ingarlegra samfélaga og eru flestir sammála um að sú þróun muni halda áfram um ófyrirsjáanlega framtíð ( Mor Barak , 2005 ) . Íslenskt samfélag hefur ekki farið varhluta af þessari þróun og hefur tekið örum lýðfræðilegum breytingum undanfarinn áratug . Til marks um það má nefna að fjöldi erlendra ríkisborgara á Íslandi hefur aukist úr 1,9% í árslok 1996 í 6% í lok árs 2006 ( Hagstofa Íslands , 2007 ) . Örar lýðfræðilegar breytingar samfélaga ásamt hnattvæðingu í margs konar skilningi kalla á ný tækifæri og e.t.v. endurskilgreiningu hugtaka . Stefán Ólafsson ( 2005 ) fjallar í grein sinni ? Hvert er heimurinn að fara ?? um þjóðfélagsbreytingar í samtímanum og segir þar m.a. að aukin samskipti og samvinna þvert á menningu og landamæri feli bæði í sér ögrun og tækifæri . Hann segir jafnframt að tíminn einn geti leitt í ljós hvort þær breytingar sem nú eiga sér stað verði til góðs eða ills og því þurfi að leita nýrra leiða og þróa nýjar aðferðir til að takast á við breyttan veruleika . Í nýrri grein um fræðasvið fjölmenning - arfræða ( Hanna Ragnarsdóttir , í prentun ) er fjallað um nýjar spurningar og endurskil - greiningar hugtaka sem nútímasamfélög standa frammi fyrir . Spurningarnar snúast m.a. um menningarleg réttindi minnihlutahópa , eðli sameiginlegra réttinda , hvers vegna menning er margbreytileg , hvort fjölbreytileiki menningar er tímabundið eða varanlegt fyrirbæri , hvort og hvers vegna hann er æskilegur , hvort öll menning verð - skuldar jafna virðingu , hvort meta eigi hana á eigin forsendum eða á grunni alþjóð - legra mælikvarða og hvernig eigi þá að afla þeirra mælikvarða , og hvort og hvernig sé hægt að eiga samskipti milli menningarheima og finna lausn á djúpum ágreiningi . Í ljósi samfélagsbreytinga og hnattvæðingar hefur skapast fræðileg umræða um þróun háskólastigsins í fjölmenningarsamfélögum , sem tengist m.a. umræðu í félagsvísindum um samfélagsþróun og stefnumótun í fjölmenningarsamfélögum og stefnumótun í alþjóða - og Evrópusamstarfi . Altbach ( 2004 ) bendir t.d. á að hafið sé tímabil hnattvæðingar í háskólum , sem einkennist af nýjum alþjóðlegum samningum og skipan náms . Hann leggur áherslu á að ef háskólar einangra sig frá efnahagslegri